text: Glemsomhed koster dyrt
  23 maj 2013 kl. 16.26
  Glemsomhed kommer til at koste en lastbilchauffør - eller hans forsikringsselskab - dyrt. Han påkørte en motorvejsbro i Fredericia og skadede en modkørende bil.
  Lastbilchaufføren havde glemt at folde arbejdskranen lige bag førehuset sammen Og ved middagstid bragede han ind i motorvejsbroen over Vejle Landevej ved Fredericia.
  Kranen blev revet af - og skadede en modkørende personbil voldsomt. 
  Heldigvis skete der ingen skade på personer ved uheldet.
  Vejdirektoratet blev tilkaldt - og de kunne konstatere, at der ikke var sket alvorlig skade på motorvejsbroen.
  